Gandia ofereix visites guiades a les falles per posar en valor la declaració de Festa d'Interés Turístic Nacional
11 març 2024

## Gandia ofereix visites guiades a les falles per posar en valor la declaració de Festa d'Interés Turístic Nacional11 març 2024Última actualització: 11 març 2024

![](../gestion/img/9cdd5141d07603e8d59bf23e3972e1a17d757ce5207f9c8b461626aa5589312c.jpeg)  
  

El **departament de Turisme** de Gandia ha impulsat una iniciativa juntament amb els guies turístics de la ciutat amb l'objectiu de potenciar un dels grans atractius turístics del municipi: **les Falles**.

  
Una celebració declarada Bé d'Interès Cultural el 2015, reconeguda Patrimoni Immaterial de la Humanitat per la UNESCO l'any 2016, i nomenada Festa d'Interés Turístic Nacional recentment, aquestes festes són una de les grans de la localitat, que compta amb 23 comissions falleres.  
  
Tal com ha explicat la **regidora de turisme, Balbina Sendra**, l'objectiu de la iniciativa és que els turistes coneguen tots els monuments de Gandia en un recorregut que portarà a terme un guia local. _"Pretenem ajudar els visitants a comprendre les crítiques de cada falla, al temps que se'ls expliquen l'origen, la història i l'evolució de la festa o les anècdotes o aspectes curiosos del món de les Falles de Gandia"_. _"Aquest tipus d'oferta paquetitzada i temàtica és cada vegada més demandat pels visitants i des de el departament afrontem el repte amb unes visites molt dinàmiques i explicatives"_.  
  
Pel que fa als horaris, la primera visita tindrà lloc el **15 de març, dia de la Plantà, a les 17 hores**. Les següents es faran els dies **16, 17 i 18, tant a les 11 com a les 17 hores** i la darrera serà el **dia 19 a les 11 hores**.  
  
El recorregut tindrà una durada aproximada de 2 hores, començarà a la plaça Major on s'explicarà la falla Mercat, que es planta davant de l'Ajuntament, i acabarà a Corea.  
  
El preu és de **10 euros per adult i 4 euros per xiquet**. Les persones interessades poden reservar la seua entrada a la **[web de Visit Gandia](https://www.visitgandia.com/gnd/web_php/index.php?lang=1#carousel__slide0#carousel__slide0)**, a través del **telèfon 96 287 77 88**, o en l'enllaç

**[https://form.jotform.com/240662937632360](https://form.jotform.com/240662937632360)**.

[Twittear](https://twitter.com/share)